L'Escola de Persones Adultes d'Alboraia celebra els seus més de 35 anys amb un recital de poesia
14 de juny de 2022

Més de 35 anys de vida s'han reflectit en un acte de celebració que ha dut a terme l'Escola de Persones Adultes recentment. S'ha fet amb un recital de poesia que recorria en un fil conductor que viatjava pels anys els recitals que s'han realitzat des de llavors, cada any, que verbalitzaven les obres de reconeguts artistes com Ausiàs March o Vicent Andrés Estellés.

La proposta d'enguany, a més, estava dedicat a les poetesses, destacant el paper de la dona en aquesta modalitat artística. Concha Monzó, actual directora de l'EPA, explica que el recital ha sigut "un homenatge a la poesia, al treball diari i constant de més de 35 anys de Formació per a Persones Adultes, un homenatge a les persones que han participat i també a la nostra companya Carmen, l'ànima dels nostres recitals, i a totes les persones que han participat i participen".

L'alcalde d'Alboraia, Miguel Chavarría, va acudir amb Ismael Rubio, regidor d'Educació, i membres de la Corporació Municipal a donar suport a la celebració de la labor que realitza el centre educatiu i totes les persones que per allí passen. Curiosament, la primera tinenta d'alcalde, Ana Bru, va participar en el festival de l'any 1998.

La celebració es produeix després que la pandèmia COVID-19 impedira commemorar tan assenyala data durant el confinament, de manera que el centre va optar per dur a terme l'acte en millors circumstàncies sanitàries.